钦定古今图书集成/明伦汇编/氏族典/第259卷 > 王玚
## 钦定古今图书集成/明伦汇编/氏族典/第259卷 > 王玚

按《陈书王玚传》，“玚字子玙，司空冲之第十二子也。梁
大同中，起家秘书郎，迁太子洗马。元帝承制，征为中
书侍郎。丁母忧，归丹阳。江陵陷，敬帝承制，除仁威将
军。高祖入辅，以为司徒左长史。永定元年，迁守五兵
尚书。世祖嗣位，授散骑常侍，领太子庶子，侍东宫。废
帝嗣位，以侍中领左骁骑将军。光大元年，以父忧去”
职。太建元年，复除侍中，迁度支尚书，领羽林监，寻加
散骑常侍、吏部尚书。玚性宽和，及居选职，务在清静，
谨守文案，无所抑扬。兄弟三十馀人，居家笃睦，每岁
时馈遗，遍及近亲。敦诱诸弟，并禀其规训。六年卒，谥
曰“光子。”